དེ་ཡང་གནས་ཚུལ་གྱི་བྱུང་རིམ་ནི།ཐོག་མར་ཕྱི་ལོ་༢༠༠༦ལོར་བླ་མ་རཱམ་པལ་གྱིས་ཨརྱ་ས་མ་ཇི་ལམ་ལུགས་ལ་སྐྱོན་བརྗོད་བྱས་རྗེས།རཱམ་པལ་གྱི་སློབ་མ་དང་སྐྱོན་བརྗོད་བྱེད་ཡུལ་གྱི་ཆོས་བརྒྱུད་བར་ཕན་ཚུན་ལ་དྲག་པོའི་གདོང་ཐུག་ཤོར་ནས།ཨརྱ་ས་མ་ཇིའི་རྗེས་འབྲང་པ་ཞིག་བསད་ཡོད་སྟབས།རཱམ་པལ་དམར་གསོད་བྱེད་མཁན་ཡིན་པའི་ཁྲིམས་གཏུག་བྱས་ནས་ཟླ་ངོ་ཁ་ཤས་རིང་འཛིན་བཟུང་བཀག་ཉར་བྱས་ཡོད་ཀྱང་།ཕྱི་ལོ་༢༠༠༨ལོར་བཙོན་གྲོལ་ཁག་ཐེག་གི་ཐོག་ནས་གློད་གྲོལ་བཏང་ཡོད་འདུགདེ་རྗེས་ཕྱི་ལོ་༢༠༡༤ལོར་རཱམ་པལ་ཐེངས་ཁ་ཤས་ཤིག་ལ་ཁྲིམས་ཁང་དུ་ངོ་བཅར་མ་བྱས་པའི་དབང་གིས།ཉེན་རྟོག་པས་ཁོང་འཛིན་བཟུང་བྱ་རྒྱུ་བྱས་ཡོད་ཀྱང་།ཁོང་གི་རྒྱབ་སྐྱོར་བ་སྟོང་ཚོ་༡༥ལྷག་གིས་མཐའ་བསྐོར་ནས་འཇུ་བཟུང་བྱས་མ་བཅུག་སྟབས།ཉེན་རྟོག་པ་དང་ཁོང་གི་སློབ་མའི་བར་གདོང་ཐུག་རྒྱག་ནས་ཉུང་མཐར་མི་༦རྐྱེན་ལམ་དུ་ཤོར་ཡོད་ཁར་མི་༢༠༠ལྷག་ལ་སྨས་སྐྱོན་ཤོར་ཡོད་པ་དང་།སྐབས་ཐོག་དེ་རང་ལ་བླ་མའི་བཞུགས་གནས་དང་ཆོས་རའི་ནང་རོལ་གྱི་ཁང་ཆུང་ཞིག་ནང་།སྐྱེས་དམན་བཞི་དང་ཕྲུ་གུ་ཟླ་ངོ་༡༨ལས་མ་སོན་པ་བཅས་བཅུག་ནས་དབུགས་བཀག་སྟེ་བསད་ཡོད་པ་ཧི་སར་ཁྲིམས་ཁང་གིས་ནག་ཉེས་ར་འཕྲོད་བྱུང་ཡོད་པ་རེད་འདུག